Rajoy relleva 10 dels 13 alts comandaments policials de Zapatero\nEntre els nomenats aquest dijous hi ha Eugenio Pino, que serà el subdirector operatiu del cos, i Enrique Barón, que es farà càrrec de la Comissaria General d'Informació, de la qual depèn la lluita antiterrorista\n3 min. Madrid 12/01/2012 15:21\nEl ministeri de l'Interior ha confirmat aquest dijous els nous nomenaments a la cúpula de la Policia Nacional, en què el comissari Eugenio Pino serà el subdirector operatiu del cos i Enrique Barón es farà càrrec de la Comissaria General d'Informació, de la qual depèn la lluita antiterrorista.\nEn un comunicat, Interior ha donat a conèixer la designació dels nous alts comandaments, després que el director general de la Policia Nacional, Ignacio Cosidó, cessés ahir, dimecres, deu dels tretze alts càrrecs de la cúpula policial.\nEn la remodelació s'inclou també el nomenament del cap superior de policia del País Basc, Fernando Amo, en substitució d'Enrique Pàmies, un dels tres comandaments policials imputats pel cas Faisán, i la designació d'Alfons José Fernández Díez com a cap superior de policia de Madrid, després de la mort de Francisco Javier Redondo Zúñiga el 14 de desembre.\nLa primer dona\nL'organigrama dissenyat pel departament que dirigeix el ministre de l'Interior, Jorge Fernández Díaz, inclou també, com ja van avançar fonts policials, Enrique Rodríguez Ulla com a director general de la policia judicial i Pilar Allúe, la primera dona a dirigir una direcció superior de policia el 2007, com a comissària general de la policia científica.\nA més, Florentino Villabona ha estat designat comissari general de seguretat ciutadana i Emilio Baos, comissari general d'estrangeria i fronteres.\nEl nou "número dos" de la Policia Nacional, el comissari Eugenio Pino, que substituirà Miguel Ángel Fernández-Chico –cessat ahir, dimecres, per Cosidó– ha ocupat diversos llocs en la seva dilatada carrera, entre ells el de cap de la unitat d'intervenció policial (UIP) fins al 2005.\nPino: experiència variada\nEn aquest temps va ser el responsable del dispositiu de seguretat dels carrers de Madrid durant el casament dels prínceps d'Astúries el maig de 2004.\nEl 2005, Pino va ser rellevat del lloc i va passar a la comissaria d'Osca, i més tard a la direcció adjunta operativa a Madrid, que ja ha ocupat fins a l'actualitat.\nBarón, càrrecs previs també a Madrid\nPer la seva banda, Enrique Barón va ser cap superior de policia de Madrid des de setembre de 2005 fins al 2008, quan va ser nomenat director general d'Interior de la Comunitat de Madrid.\nEl nou equip compta també amb el comissari José María Rodríguez Calderón al capdavant de la subdirecció general de gestió econòmica tècnica i documental i amb Antonio Rodríguez com a subdirector de personal.\nLa direcció de la unitat de documentació d'espanyols i arxiu recaurà en Pedro Polo, mentre que el nou cap de la divisió de formació serà Santiago Sánchez.\nNomés mantenen el seu lloc després de la remodelació els caps de divisió de personal, Gonzalo Rodríguez Casares, i el de gestió econòmica i tècnica, Ildefons Escala.


SOMCrevillent: EUPV-ERPV presenta la seua llista electoral este divendres en la plaça de l’església vella\nEUPV-ERPV presenta la seua llista electoral este divendres en la plaça de l’església vella\nEsquerra Unida i Esquerra Republicana presenten este divendres 24 d’abril a les 20:00 la seua candidatura a les eleccions municipals. L’acte es realitzarà a la plaça de l’església vella, dalt del mercat d’abastos. Allí es donarà a conèixer els components de la candidatura per a les eleccions del 24 de maig.\nL’acte comptarà amb la intervenció dels regidors d’EUPV-ERPV, Vicent Selva i Daniel Galvany, que explicaran la feina feta i la proposta de govern que la formació d’esquerres té per a fer de Crevillent “un poble viu”, així com resa el lema electoral de la coalició.\nLes intervencions tindran un caràcter obert i no volen caracteritzar-se per el típic mitin. Des d’EUPV-ERPV es vol fer èmfasi en que un govern d’Esquerra Unida-Esquerra Republicana serà un govern fet des del poble i serà de la mateixa manera assambleària que s’ha treballat estos quatre anys com haurà de traduir-se la política en les institucions.\nPer tot açò, EUPV-ERPV convida a tota la ciutadania a acudir, conèixer i participar este divendres de la presentació de la seua candidatura.


setembre 2017 — Fundació ACE\nMonthly archive for setembre 2017\nL’article d’opinió de la Dra. Boada al Diari ARA\nadmin On 26 setembre, 2017 / notícies / Leave a comment\nL’article d’opinió de la Dra. Boada al Diari ARA La meva vinculació amb l’Alzheimer comença fa molts anys en dos llocs diferents. El primer de tots és el barri de la Barceloneta. Allà vaig començar com a metgessa en el que aleshores era l’Hogar del Pensionista.\nEUA ACES 25 ACE AAIC EADC La Nit de l'Alzheimer ACRA clínica treball social XX aniversari Estimul'Art Europa Dia Mundial de l'Alzheimer MOPEAD Portes Obertes Mercè Boada La Noche del Alzheimer La Nit de l'Alzheimer prevenció Premis ACE Dia Internacional de la Dona Memòria perduda conferència UAD Nancy Reagan grups Alzheimer premis MAA música sessió clínica cómic recerca pacient Síndrome de Down Barcelona – Pittsburgh memòria Tordera llibre RAMCIP projectes grupos cuidador premios formació ADAPTED FACEHBI emocions personal Barcelona genètica Isabel Hernández investigación Patronat regala memòria Mallart JPO cuidadors treball social


EL COS HUMÀ - Flow Press\nEl cos humà investigat per l’influent Simon Rogers i visualitzat amb infografies pel “padrí” de la infografia contemporània, Peter Grundy, en un llibre captivador per a exploradors interiors.\nEl darrer lliurament de la nostra impressionant sèrie de divulgació en format visual, EL COS HUMÀ mostra com d’interessant i entretinguda pot ser la informació científica. Els fets més complicats sobre el nostre cos són interpretats i presentats amb exquisides infografies.\nAquest títol està disponible en català.\nConsiderat el “padrí” de la infografia i el disseny de la informació, Peter Grundy (Grundini) és un dissenyador i il.lustrador que ha definit la manera de transformar informació complexa en històries visuals atractives.\nSimon Rogers va editar i va crear el Datablog de The Guardian, probablement el lloc de periodisme de dades més popular del món. Anteriorment va treballar a Twitter a San Francisco com el primer editor de dades de l'organització. Actualment és Data Editor de Google.\nEl món de la tecnologia, investigat per l'influent Simon Rogers i visualitzat mitjançant infografies pel brillant Studio Muti, en un llibre de colors vibrants i amb pestanyes.


A peu: Al mirador de la Pena pel bosc de Poblet\nPàgina d'inici\tRutes i escapades\tA peu: Al mirador de la Pena pel bosc de Poblet\nAl mirador de la Pena pel bosc de Poblet\nUs proposem un itinerari a peu per un dels boscos més singulars del Principat, el bosc de Poblet, amb un clima gairebé continental tot i trobar-se a només 40 km de la mar.\nPer: César Barba\nAlberg Jaume I - Punt d’informació del Paratge Natural - plaça de la Llibertat - antic pou de gel - casa forestal de la Pena - font del Deport - mirador de la Pena - pedreres - Punt d’informació - alberg Jaume I.\nLes línies R13 i R14 paren a l'Espluga de Francolí (900 41 00 41). L'estació queda a 2,5 km de l'alberg Jaume I.\nArribem a l'Espluga de Francolí per l'N-240 o l'autopista AP-2 (sortida 9).\nLa companyia Hispano Igualadina arriba fins a l'Espluga de Francolí (902 29 29 00). La parada d'autobusos és al centre de l'Espluga, a 2,5 km de l'alberg d'on surt la ruta.\nLa vista des del mirador de la Pena és magnífica - César Barba\nEl monestir de Poblet - César Barba\nDes de la fundació de l’abadia de Poblet, al segle xii, els monjos han viscut sempre immersos entre les vinyes i l’entorn boscós, un espai privilegiat, arrecerat al vessant de les muntanyes de Prades.\nLa singularitat d'aquest bosc rau en el fet que tot i ser només a uns 40 km del mar, la seva orientació el manté en un clima gairebé continental, i això dóna lloc a una gran varietat de vegetació, amb predomini d’alzines, pins, roures, castanyers i til·lers.\nPer endinsar-nos al bosc i pujar al mirador de la Pena, anem al punt d’informació del Paratge Natural de Poblet, situat al costat de la carretera que va de l’Espluga de Francolí a Poblet. D'aquí surt una pista forestal amb les marques del GR 171 i de l'itinerari 1 del parc natural.\nLa falla de Poblet\nComencem a pujar i, en deixar la pista principal, travessem la falla de Poblet, que només advertim pel canvi de color de les roques. A aquests materials els separen més de 300 milions d’anys, i es troben junts a causa de la presència de la falla.\nTravessem una antiga pedrera i ens endinsem en un magnífic alzinar. Arribem així a la plaça de la Llibertat, una antiga plaça carbonera on les piles de llenya eren cremades per transformar-les en carbó vegetal. El camí comença a zigzaguejar per guanyar altura i arriba al mirador de la Trona.\nUn pou de gel i els Pirineus\nContinuem per la pista i al cap de poc sorgeix a la dreta una drecera que porta a un antic pou de gel construït pels monjos, a la casa forestal de la Pena i, en retrobar la pista, a la font del Deport. Seguim la pista a la dreta i trobem ràpidament el camí que s'enfila al mirador de la Pena, que en dies clars permet veure fins als Pirineus.\nBaixant del mirador, abans de l’antic pou de gel s’agafa la senda del Mata-rucs. Aquest tram de baixada és una de les millors mostres de l’exuberància del bosc de Poblet, passant d'un alzinar d'altitud a un altre de més mediterrani.\nPassem unes antigues pedreres i retrobem el sender de l’inici, pel qual fem el camí de tornada.\nAquesta ruta va ser publicada al número 222 del DESCOBRIR.\nUn munt d'activitats. L'alberg Jaume I organitza activitats tot l'any. Hi podeu gaudir, per exemple, de l'itinerari micològic pel bosc de Castellfollit, que consisteix a trobar quatre bolets dibuixats als arbres; una visita al Jardí de Natura el Garber, amb les espècies més comunes del bosc mediterrani, i una ruta senderista pel Paratge Natural de Poblet. A més, l'alberg és un campament base ideal per descobrir altres atractius de l'Espluga de Francolí, com ara la cova de la Font Major, el Museu de la Vida Rural, la Fassina Balanyà o el Museu del Vi.\nRecorregut circular per senders senyalitzats com a Itinerari 1 del Paratge Natural d'Interès Nacional de Poblet. Part de l'itinerari també segueix el recorregut del GR 171.\nXanascat. Calàbria, 147, Barcelona. 93 483 83 41\nMontblanc - Del 24 al 26 de setembre


Born Comerç - Avís legal\nAssociació de Comerciants Born Comerç, responsable del lloc web, d’ara endavant el RESPONSABLE, posa a disposició dels usuaris aquest document, amb el qual pretén fer complir les obligacions que estableix la Llei 34/2002, de 11 de juliol, de Serveis de la Societat de la Informació i de Comerç Electrònic (LSSICE), BOE N.º 166, així com informar tots els usuaris del lloc web sobre quines són les condicions d’ús.\nAssociació de Comerciants Born Comerç es reserva el dret de modificar qualsevol tipus d’informació que pugui aparèixer al lloc web, sense l’obligació de preavisar o assabentar els usuaris d’aquestes obligacions, atès que es considera suficient la publicació al lloc web de Associació de Comerciants Born Comerç.\nNom del domini: borncomerc.com\nNom comercial: Born Comerç\nDenominació social: Associació de Comerciants Born Comerç\nDomicili social: Placeta Montcada, 14 – 08003 Barcelona\nTelèfon: 679 248 304\nEls dissenys, logotips, text i/o gràfics aliens al RESPONSABLE i que puguin aparèixer al lloc web, pertanyen als seus respectius propietaris, els quals són responsables de qualsevol possible controvèrsia que se’n pugui desprendre. El RESPONSABLE autoritza expressament que tercers puguin redirigir directament als continguts concrets del lloc web, i en tot cas redirigir al lloc web principal de borncomerc.com.\nPer efectuar qualsevol tipus d’observació pel que fa a possibles incompliments dels drets de propietat intel·lectual o industrial, així com sobre qualsevol dels continguts del lloc web, podeu fer-ho a través del correu electrònic info@borncomerc.com.\nEl RESPONSABLE s’eximeix de qualsevol tipus de responsabilitat derivada de la informació publicada al seu lloc web sempre que no tingui coneixement efectiu que aquesta informació hagi estat manipulada o introduïda per un tercer aliè a la mateixa o, si ho té, hagi actuat amb diligència per retirar les dades o fer impossible l’accés a ells.\nPot ser que aquest lloc web utilitzi cookies tècniques (petits arxius d’informació que el servidor envia a l’ordinador de qui accedeix a la pàgina) per dur a terme determinades funcions que es consideren imprescindibles per al correcte funcionament i visualització del web. Les cookies utilitzades tenen, en qualsevol cas, caràcter temporal, amb l’única finalitat de fer que la navegació sigui més eficient, i desapareixen en finalitzar la sessió de l’usuari. En cap cas, aquestes cookies proporcionen per si mateixes dades de caràcter personal i no s’utilitzaran per recollir dades d’aquest tipus.\nMitjançant l’ús de cookies també és possible que el servidor on es troba la web reconegui el navegador que utilitza l’usuari, amb la finalitat que la navegació sigui més senzilla, tot permetent, per exemple, l’accés dels usuaris que s’hagin registrat prèviament a les àrees, serveis, promocions o concursos reservats exclusivament a ells sense haver de registrar-se a cada visita. També es poden utilitzar per mesurar l’audiència, paràmetres de trànsit, controlar el progrés i el nombre d’entrades, etc. En aquests casos, les cookies són prescindibles tècnicament però beneficioses per a l’usuari. Aquest lloc web no instal·larà cookies prescindibles sense el consentiment previ de l’usuari.\nL’usuari té la possibilitat de configurar el seu navegador per ser alertat de la recepció de cookies i per impedir-ne la instal·lació al seu equip. Si us plau, consulteu les instruccions del vostre navegador per ampliar aquesta informació.\nPer a la resolució de totes les controvèrsies o qüestions relacionades amb aquest lloc web o de les activitats que s’hi duen a terme, s’aplicarà la legislació espanyola, a la qual se sotmeten expressament les parts, els quals tindran competència suficient per a la resolució de tots els conflictes derivats o relacionats amb el seu ús els Jutjats i Tribunals del domicili de l’USUARI o el lloc de compliment de l’obligació.


Descobreixen nous beneficis de l'orxata natural a la microbiota intestinal\nUn got d'orxata.\nAixí ho demostra un nou estudi, que se centra en un perfil microbià més saludable\nActualitzada 14/05/2022 a les 13:02\nL'orxata és una beguda típica de la Comunitat Valenciana, que presenta alguns beneficis per a la salut i, de fet, se segueixen afegint al llistat de nous.\nÉs el que ha passat amb un nou estudi dut a terme per l'Institut d'Agroquímica i Tecnologia d'Aliments (IATA), del Consell Superior d'Investigacions Científiques (CSIC), que ha assenyalat que prendre un bon got d'orxata natural durant tres dies millora la microbiota intestinal associats a un perfil microbià més saludable.\nL'estudi sobre els efectes de l'orxata\nLa investigació, que ha estat publicada a Nutrients, s'ha realitzat sobre una mostra de 35 voluntaris que van prendre 300 mil·lilitres diaris d'orxata sense pasteuritzar, amb tot el midó i sense sucre afegit, durant tres dies. Els resultats suggereixen que el consum d'aquest producte tradicional elaborat a partir de la xufa pot millorar la salut digestiva i l'estat general de salut.\nL'estudi va analitzar la microbiota intestinal, els microorganismes presents al sistema digestiu, de les persones voluntàries abans i després del consum d'orxata natural no pasteuritzada i sense sucre afegit. Aquest producte tradicional és ric en midó resistent, en àcid oleic (com l'oli d'oliva) i aporta antioxidants (polifenols) presents a la xufa, d'on s'obté.\nA les persones voluntàries (totes més grans i amb bon estat de salut) se'ls va oferir un got gran d'orxata natural (300 mil·lilitres) sense pasteuritzar durant 3 dies, i es van obtenir mostres de femta abans i després de prendre-la.\nL'anàlisi de la microbiota intestinal per seqüenciació de l'ADN microbià va mostrar tres perfils de microorganismes als voluntaris abans de l'estudi. Aquests perfils van canviar en tots els casos després del consum d'orxata, sent enriquits amb diversos bacteris beneficiosos i precursores de butirat, substància amb múltiples beneficis per a l'intestí i el sistema immune.\n«En només 3 dies, les poblacions bacterianes de tots els voluntaris van canviar cap a patrons microbians més saludables, similars als que promou la dieta mediterrània o vegetariana», assegura Gaspar Pérez, l'investigador del CSIC a l'IATA que lidera l'estudi.\nEn concret, després de l'assaig els investigadors van observar que augmentava la presència de bacteris com 'Akkermansia' (associada a la pèrdua de pes), 'Christenellaceae' i 'Clostridiales', a més de 'Faecalibacterium' (associada al control de la glucosa), 'Bifidobacterium' i 'Lachnospira'. «Es tracta d'espècies que ja existien al sistema digestiu dels voluntaris», recorda Gaspar Pérez, «però que el consum d'orxata natural ha fomentat, millorant el perfil de la microbiota intestinal de les persones que van participar a l'assaig».\nDesprés del cervell, el sistema digestiu concentra el major nombre de connexions nervioses del cos, així com el 70% de les cèl·lules immunitàries. Per tant, el funcionament correcte de l'intestí influeix notablement sobre l'estat de salut i el benestar general. «Al nostre estudi hem vist que l'orxata natural sense sucre estimula la proliferació de bacteris beneficiosos que ajuden a mantenir un correcte funcionament digestiu», destaca el científic del CSIC.\nComenta el contingut : Descobreixen nous beneficis de l'orxata natural a la microbiota intestinal


L’hora d’anar a dormir, significa pel nen, trencar amb la última activitat que estigui fent, i anar-se’n cap al llit. És important tenir en compte que forma part de la rutina diària, i com ja us vaig dir, el que ajuda al nen, és avisar-lo amb una mica de temps, és a dir: – Oriol, d’aquí a 10 minuts et vindré a buscar per anar cap a l’habitació a dormir, d’acord? Així doncs, no trenquem de manera brusca amb el que està fent. En segon lloc, és important establir un petit ritual, que també pot durar uns deu minuts, que podem fer des del llit mateix, així permetem que el dia vagi acabant-se a poc a poc i el nen es vagi calmant i tranquil·litzant. Evidentment, hi haurà a qui…\nL’hora d’anar a dormir és molt important, perquè tanca el dia. Ens preparem per dormir i descansar, i és òptim arribar-hi de forma relaxada i a punt per descansar. És per això que hi ha diversos factors que hem de tenir en compte. Un d’ells, i en el que potser, de vegades no hi pensem és l’habitació. L’habitació, quan hi portem el nen a dormir, ja ha d’estar preparada per això, per dormir. Això vol dir, que les joguines que haguem fet servir a la tarda ja havien d’estar recollides i tot ordenat perquè el descans sigui millor. Si ha fet els deures, també hauria de tenir l’escriptori ben recollit i inclús, si es vol, la motxilla feta i preparada per l’endemà, així segur que amb les presses del matí…\nÉs un joc perfecte per unir llaços en família, ja que es juga amb equips. Si coneixeu el funcionament, és molt senzill, es fan dos equips diferents, i es tracta d’anar dibuixant les paraules que surten a la targeta. Poden ser des de noms, fins a frases fetes, passant per verbs o accions. El fet de treballar en equips, afavoreix que s’enforteixin llaços entre tots els membres de la família, perquè el que s’intenta sempre és guanyar la partida i a més a més, es crea una rivalitat positiva contra l’altre equip. Els nens també aprenen a seguir normes, conjuntament amb vosaltres i us demostren les seves habilitats d’una manera diferent a com ho fan amb la feina de l’escola. Es valoren l’esforç, l’enginy, la rapidesa, l’habilitat en el dibuix,…\nAvui m’agradaria parlar-vos d’un altre personatge entranyable que ens permet divertir-nos mentre juguem amb ell i a la vegada entrenem la percepció, l’atenció, la voluntat, la insistència, la frustració, no donar-nos mai per vençuts. Es tracta dels llibres «Buscant a Wally». En Wally és un personatge que sempre va vestit igual, amb un jersei a ratlles vermelles i blanques, un gorro dels mateixos colors i unes ulleres. Sempre està perdut per llocs que estan plens de detalls i situacions divertides que ens despisten en la nostra recerca i el fan més difícil de trobar. Cada llibre és diferent, però l’objectiu final sempre és el mateix, acompanyar en Wally ens els seus viatges i trobar-lo. A més a més, pot ser que hagi perdut alguna cosa més, objectes que porta per…\nFinalment, i per tancar el tema de l’alimentació, us voldria parlar d’un problema bastant específic en què ens podem trobar: Que el nen o la nena s’aixequi de la taula. Quan detectem el problema, hem de decidir un petit pla d’actuació bastant senzill. Com que es converteix en un problema específic, es tracta també de tractar-ho així. Quan decidiu que sigui el moment, tots junts, la parella, explicareu que s’ha posat una norma nova i molt concreta a casa: no ens podem aixecar de la taula fins que no acabem de menjar! Pensarem també una conseqüència per si s’aixeca i li explicarem. A partir d’aquí, es tracta d’aplicar aquesta norma i la seva conseqüència en els moments que sigui necessari. Exemple: El Joan últimament ha començat a aixecar-se de la…\n« Anterior 1 … 6 7 8 9 10 … 17 Següent »


ERC fitxa l'exdelegat del Govern Jordi Fàbrega\nPLA DE RENOVACIÓ DELS REPUBLICANS\n260x366 Els dos nous afiliats d'ERC, Jordi Fàbrega i Gerard Fernández. / ACN Els dos nous afiliats d'ERC, Jordi Fàbrega i Gerard Fernández. / ACN\nDies abans de la campanya, quan ERC s'ensumava una patacada electoral històrica, l'aleshores conseller de Cultura, Joan Manuel Tressserras, va fer oficial que es donava d'alta de militant. A finals d'any, amb la debacle sota el braç i la remor interna en marxa, l'eurodiputat Oriol Junqueras també va anunciar l'afiliació. ERC treballa per oxigenar-se i injectar sang nova. El proper fitxatge serà Jordi Fàbrega, l'exdelegat del Govern a la Catalunya Central, , que va ser president de l'Entesa pel Progrés Municipal, candidatures locals vinculades a ICV, fins al 18 de desembre. A la campanya del 28-N ja va donar suport a Joan Puigcercós.\nEls republicans tenen cinc mesos per recuperar la confiança dels seus votants de cara a les eleccions municipals i incorporar gent nova és una manera d'evidenciar que el projecte encara és vàlid. "Sóc conscient que m'afilio en un moment de debacle, però és precisament en aquests moments de debilitat quan vull aportar el meu coneixement del món municipal", assegura Fàbrega, que també és alcalde de Sant Pere de Torelló i va participar molt activament en l'organització de les consultes independentistes.\n"Catalunya necessita un projecte obert, una esquerra no dogmàtica que sigui capaç d'innovar i que tingui una estratègia clara per avançar cap a la independència", insisteix Fàbrega, que afegeix que la "humilitat i la senzillesa" són les dues qualitats amb les quals ERC ha de seguir treballant. El pla de revitalització dels republicans inclourà més incorporacions, com ara l'exportaveu de la Plataforma pel Dret de Decidir i un dels dirigents d'Osona Decideix, Gerard Fernández.


El mètode Lean o com desenvolupar projectes reduint costos | EDE\nEl mètode Lean o com desenvolupar projectes reduint costos\nMon Oct 07 13:04:41 CEST 2019\nAquesta metodologia innovadora i econòmica encaixa amb la filosofia del fracàs com a forma d’aprenentatge i millora\n“Si t’equivoques, fes-ho ràpid i barat”. Aquesta és una de les premisses del mètode Lean, una de les fórmules de treball de les empreses de software de Silicon Valley (EUA). Es basa en l’experimentació i en el mètode d’assaig i error.\nEl que la diferencia d’altres fórmules de treball és l’enfocament low cost i la rapidesa d’execució. Així aconsegueix reduir els costos de llançar una empresa o posar en marxa un projecte, un plantejament que resulta ideal per a les empreses en temps de coronavirus.\nEl mètode permet “diferenciar una idea bona, que és la que té aplicació i integració”, explica Simon Lee, director general de la consultora Península, especialitzada en innovació, en el Podcast de Banc Sabadell sobre mètodes creatius de les empreses per superar la crisi.\nPassos bàsics del mètode Lean\nLa seva filosofia és molt fàcil d’entendre i aquí radica part del seu èxit. De forma molt resumida, es tracta de crear, mesurar, aprendre i tornar a començar el cicle.\nPas 1. Plantejar una hipòtesi de treball\nCorrespon a “la idea”, al que es pretén provar. Basant-se en la metodologia de desenvolupament de client, s’ha d’identificar una necessitat o un problema que cal resoldre. Per exemple, un nínxol de clients que té una necessitat molt concreta d’un producte.\nPas 2. Crear un producte mínim viable (MVP)\nL’objectiu d’aquest producte mínim viable (MVP, per la sigla en anglès) és sortir al mercat tan aviat com sigui possible per poder mesurar i validar la hipòtesi. Seguint l’exemple anterior, en el mètode tradicional caldria contactar amb un distribuïdor, crear una xarxa d’enviament i distribució, assegurar la xarxa de venda… En comptes d’això, l’MVP pot consistir a crear un web bàsic per anunciar-hi el producte i indicar on es pot adquirir.\nPas 3. Mesurar la hipòtesi\nEl mètode Lean es basa en l’experimentació i el mesurament. Per això és important definir les mètriques clau, és a dir, què determinarà si la hipòtesi és vàlida o no. En el cas que exemplifiquem, podria ser el nombre de comandes que es fan.\nPas 4. Generar aprenentatge, pivotar si és necessari i repetir\nGràcies a l’aprenentatge continu, es pot millorar el producte i fer prosperar els processos. Per exemple, comprovar quin producte ha tingut més èxit o en quin cal enfocar-se.\nUna vegada acabat aquest procés, tot es repeteix. Dins d’una gran empresa, aquesta filosofia consisteix en una experimentació contínua per millorar i polir processos i projectes. “És com un vaixell en el qual no sempre tens clara la destinació, però sí el rumb o les petites correccions que cal anar aplicant al viatge”, explica Lee.\nEl mètode Lean ajuda a reduir la taxa de fracàs en el llançament d’empreses i productes, de manera que és ideal per començar a testar idees a baix cost. Com que la majoria de vegades ni tan sols fa falta un producte acabat, permet fer proves en un projecte d’emprenedoria i anar evolucionant sobre la marxa.\nDe fet, moltes empreses ja ho han estat provant en temps de coronavirus sense ni tan sols saber-ho. El millor exemple són els comerços a peu de carrer, que han hagut de fer el salt a la venda online durant la pandèmia. Per a l’hostaleria ha estat un procés similar, en el qual s’han vist forçats a seguir el mètode d’assaig i error per reinventar-se.\nEl mètode Lean en temps d’incertesa i recursos limitats\nEl coronavirus ha fet que avancem en termes de digitalització, canviant la manera de treballar i consumir i deixant la incertesa com a única certesa per al futur.\nCom explica Heather McGough, fundadora de Lean Startup Co., som en un moment en què “mantenir l’statu quo és més arriscat que fer un canvi”, encara que assegura que aquestes alteracions no tenen per què ser abruptes ni majúscules. De fet, precisa que les grans transformacions són les més perilloses, perquè solen estar motivades per una reacció tardana.\nD’altra banda, l’experta en estratègia empresarial explica que ara és el moment de fer aquests petits passos seguint el mètode Lean: “Les organitzacions necessiten implementar metodologies de treball centrades en les dades, que eliminin possibles perjudicis mentals i les ajudin a prendre millors decisions. Hem d’abraçar el dogma de fracassar de forma ràpida i aprendre encara més ràpidament”. “La pregunta clau que cal entomar en emprendre no és què passa si fracasses, sinó què passa si no aprens”, sentencia en aquest sentit Lee.\nFotografia de 85Fifteen i Paul Hanaoka a Unplash\nActivitats jurídiques Tallers de vehicles Forns de pa i pastisseries Farmàcies i parafarmàcies Comerços al detall Estancs Professions liberals Perruquerias i salons de bellesa Reformes Botigues de mobles i parament Immobiliàries Agències de viatges Bugaderies Tots els tipus de negoci Bars i restaurants Botigues de roba i complements Totes les fases de negoci Botigues d'alimentació Emprendre Productivitat


Presentació de l’Acord Ciutadà per una Barcelona lliure de violència vers les dones – NouBarris.Net\nPresentació de l’Acord Ciutadà per una Barcelona lliure de violència vers les dones\n18 de Novembre de 2002 admin\nL’Ajuntament i el teixit associatiu de la ciutat treballen estratègies preventives per lluitar contra la violència domèstica\nAquesta tarda té lloc l’acte de presentació de “l’Acord ciutadà per una Barcelona lliure de violència vers les dones”. La proposta parteix del marc de desenvolupament del “Pla Operatiu contra la violència vers les dones” i segueix la línia de promoure estratègies educatives, preventives i de sensibilització encaminades a aconseguir la zero tolerància a la violència. La proposta d’Acord ciutadà pretén ser una resposta al problema, alhora que una acció preventiva a partir del treball entre la societat civil i l’Ajuntament. Aquest Acord suposa, en definitiva, un pas més en la col.laboració conjunta entre l’Ajuntament de Barcelona i el teixit associatiu de la ciutat, en la lluita contra la violència vers les dones.\nActe: Presentació ‘Acord ciutadà per una Barcelona lliure de violència vers les dones’\nAdreça: Via Favencia, 217\nOrganitza: Consell Dones del Districte de Nou Barris\n← Les Rutes per Collserola de l’Arxiu Històric de Roquetes\nAprenent a cuinar en to mediterrani →


Cecilio i Cándida, una nissaga ferroviària i l'oncle era comunista\n8 juny, 2018 a les 10:20 am #13697\nEls tres següents capítols de la nostra obra del mes ens avancen els orígens de la família Aliaga i, molt especialment, qui era Antonio, l’oncle Antoine. I un detall que és ben probable que vosaltres, lectors i lectores, també hàgeu viscut: la importància de la biblioteca dels pares en la vostra estima per la literatura. Quins llibres hi ha havia en la vostra biblioteca familiar? Quins llibres de la infantesa i l’adolescència vos inocularen el cuquet de la lectura?\n8 juny, 2018 a les 4:19 pm #13699\nLlegint el capítol “Una nissaga ferroviària” he recordat moments de la meua infantesa i adolescència. La casa familiar també estava “envaïda de llibres”. Recorde entrar al despatx de mon pare i passar hores i hores llegint el llom dels llibres intentant endevinar el contingut de les seues pàgines. Agafar un i fullejar-lo i després un altre i un altre. I, finalment, decidir-me per un i “devorar-lo”. Hi havia de tot, especialment assajos filosòfics. Però m’interessaven les novel·les. Obres clàssiques sobretot: “Novelas ejemplares” que vaig llegir abans que “El Quijote” que em semblava massa gruixut, un recopilatori d’obres de Blasco Ibáñez, “La pesta” de Camús i poesia de Machado, Lorca o Miguel Hernández. I molts altres llibres. Supose que aquesta experiència i aquestes incursions al despatx, especialment quan podia estar sola, em van inocular el cuquet per la lectura que, afortudadament, desprès d’algunes décades segueix poseint-me. I encara avui, de tant en tant, comtemple la meua biblioteca i gaudeix amb la contemplació del llibres i el record i sensacions que em van provocar la seua lectura. Per a mi suposa una experiència catàrtica.\n25 juny, 2018 a les 10:34 am #13757


6a edició del Màster Universitari en Auditoria de Comptes i Comptabilitat (2019-2020)\nSetembre 2019 - Juliol 2020\nA partir del mes de setembre de 2019, es durà a terme la 6a edició del Màster Universitari en Auditoria de Comptes i Comptabilitat (MAC) que s’impartirà conjuntament amb la Universitat Abat Oliba CEU.\nEs tracta d'un Màster Universitari homologat per l’ICAC que dispensa de l’examen teòric d’accés al ROAC i incorpora hores de pràctiques professionals que computen a efectes de la formació pràctica necessària per a l’accés a la professió d’auditor de comptes.\nEl programa té com a finalitat que l’alumnat adquireixi una formació avançada, de caràcter especialitzat i pluridisciplinari, orientada a l’activitat professional especialitzada en Auditoria de Comptes segons allò previst per l’RD 861/2010.\nEl Màster contempla la realització d'un programa de 60 crèdits ECTS, de setembre a juliol, repartits en els següents mòduls:\nMòdul d’Auditoria (22 crèdits ECTS)\nMòdul de Comptabilitat (6,5 crèdits ECTS)\nMòdul d’Altres Matèries Comptables (5,5 crèdits ECTS)\nPràctiques Externes (14 crèdits ECTS)\nTreball Final de Màster (12 crèdits ECTS)\nEls professors del Màster són professionals amb experiència com a formadors, amb un alt grau de coneixement teòric i pràctic i una provada solvència en el desenvolupament de la professió d'auditor.\nA fi de garantir aquesta solvència, el claustre de professors està integrat per professionals d’auditoria, socis i gerents de les principals firmes de Catalunya, amb una visió global i actual de la realitat empresarial, que en determinats casos, combinen els treballs professionals amb la docència universitària.\nEls candidats al Màster Universitari en Auditoria de Comptes i Comptabilitat han de tenir una titulació universitària superior espanyola (diplomatura, grau, llicenciatura o enginyeria superior) o estrangera (equivalent a un Bachelor’s degree en el sistema anglosaxó).\nRÈGIM DE DISPENSES\nEls Llicenciats en Ciències Polítiques, Econòmiques i Comercials (secció d'Econòmiques i Comercials), Llicenciats en Ciències Econòmiques i Empresarials (seccions de Ciències empresarials, Empresarials o Economia de l’empresa), Llicenciats en Ciències Econòmiques i Empresarials (branca Economia de l'empresa o Economía general), Llicenciats en Administració i Direcció d’Empreses, Llicenciats en Ciències Actuarials i Financeres, Professors Mercantils, Diplomats en Ciències Empresarials, Llicenciats en Economia i Llicenciats en Dret, poden consultar les dispenses genèriques per a títols anteriors a la Llei orgànica 6/2001 d'universitats.\nEls alumnes que tinguin un títol oficial de Grau hauran de revisar si la seva universitat ha demanat la dispensa genèrica parcial dels cursos de formació teòrica a l'ICAC, de les matèries que figuren en el quadre de convalidacions. En cas afirmatiu l'alumne ha de comprovar que ha cursat les assignatures corresponents. Si la Universitat no ha demanat la dispensa és l’alumne qui l’ha de demanar (adjuntem model). Us recordem aquest extrem ja que són poques les universitats que han sol·licitat a l’ICAC aquesta homologació i, si algun dia us voleu presentar a l’examen d’accés al ROAC, tindreu el màster homologat però no la dispensa de l’examen teòric d’accés al ROAC, si no es compleixen els requisits que demana l’ICAC segons la titulació universitària.\nTIPOLOGIA I HORARI\nSessions presencials de setembre a desembre els divendres de 15.00h a 21.00h. i els dissabtes de 9.00h a 15.00h. De gener a juliol sessions no presencials. Les pràctiques professionals en les firmes col·laboradores es desenvoluparan majoritàriament de dilluns a divendres, en horari a convenir amb les firmes d’auditoria col·laboradores.\nSOL·LICITUD D'ADMISSIÓ I MATRÍCULA\nPer accedir al Màster Universitari en Auditoria i Comptabilitat de la UAO CEU s’ha d'enviar formalitzada la Sol·licitud d’Admissió, juntament amb un petit CV, la fotocòpia de la titulació i la fotocòpia del DNI, al següent correu electrònic: escola@auditors-censors.com.\nLa Comissió d’Admissió avalua les sol·licituds i, com a part del procés, té una entrevista personal amb els candidats, on s’analitza el seu potencial desenvolupament al programa.\nEls candidats admesos han de reservar la seva plaça al programa mitjançant l’abonament de 1.500€, a compte de l’import total d’aquest.\nImport total del màster: 6.975€\nSi vols més informació ens pots enviar un correu electrònic a: escola@auditors-censors.com\nVOLS SABER MÉS SOBRE EL MÀSTER?


EDR Balears : OR (O-Erra): «Volíem innovar, mantenint l’essència de les cançons»\nParlem amb la banda manacorina sobre el seu proper disc i n'avancem «Ànima»\nOR (O-Erra): «Volíem innovar, mantenint l’essència de les cançons»\nEls manacorins OR (O-Erra) publiquen divendres el tercer disc. Abans, però, estrenem la inèdita "Ànima" que, acompanyada d'un 'lyric' vídeo exclusiu per a l'ocasió, parla d'un procés de cura interna. OR (O-Erra) canta a deslliurar-se de la sensació d'estar enclaustrat 'en una gàbia que no té ni pany ni clau', alçant el vol des de les pròpies cendres. Així, tot volant, podrà arribar a una altra òrbita, des d'on ho pugui veure tot 'des d'una altra perspectiva'. La cançó és un avançament d'aquest 'Imaginari' (Blau, 2021) que està a punt de veure la llum i que es podrà escoltar en concert, per primera vegada, el proper 2 d'abril a Manacor -amb totes les entrades exhaurides-, i a Lloseta el 9 d'abril\nText: Jordi Martí Fabra. Foto: Pau Font.\nDesprés de Carretera i manta (Blau, 2018) i En veu baixa (Blau, 2019), les noves cançons incorporen subtils dosis d’electrònica i mantenen una llum característica, però deixen anar més d’una crítica. Ens ho explica el cantant del grup, Pau Franch.\nEl nou treball, 'Imaginari', té més electrònica que els treballs anteriors. A què respon aquesta evolució?\nLa veritat és que nosaltres ja teníem ganes d’enfocar la producció una mica més cap a aquest món de l’electrònica i els sintetitzadors, i seguir experimentant per aquest camí. Temps enrere, quan vam començar, teníem moltes influències del rock català clàssic, amb referents com Sopa de Cabra o Lax’n’Busto. Però arriba un punt en què com artista vols anar una mica més enllà. És per això que ens hem fixat en corrents més actuals - o si ho prefereixes, més mainstream- del panorama internacional, com els que puguin representar Rosalia, Billie Eilish o Coldplay, i hem mirat d’enfocar la producció per aquí.\nPotser ara han perdut protagonisme les guitarres, però les cançons continuen mantenint una energia similar a la dels anteriors discos.\nExacte. Volíem innovar en alguns aspectes del so, però mantenir l’essència de les nostres cançons. Podríem dir que el tarannà d’OR es manté constant des del començament del grup.\nEl primer senzill i clip de l’àlbum, “Vint-i-quatre”, és molt optimista i lluminós. Per què l’heu triat?\nPerquè crèiem que era justament la més diferent de tot el que hem estat fent fins ara. Vam pensar que ja que estem apostant per un canvi de sonoritat, doncs anem a mostrar el més diferent que tenim. Una mica com una petita provocació perquè els nostres seguidors l’escoltin i pensin: “Ostres, què han fet?”.\nPer què heu posat de títol del disc 'Imaginari'?\nUn dels objectius d’aquest disc era intentar fer cançons amb lletres on cadascú, cada oient, se pugui montar la seva propia història i crear-se un imaginari propi. D’aquí ve el nom.\nÉs el tercer disc que publiqueu en quatre anys.\nAnem fent. Ara en aquest treball no mos vam marcar cap fita, com sí que vam fer en el segon, que va sortir just un any després del primer perquè volíem deixar del tot de banda les versions i fer-nos un repertori completament propi. Amb Imaginari, el procés ha sigut més relaxat. No hem tingut cap pressa i hem pensat: quan tinguem prou cançons que valguin la pena i estiguin prou treballades i madures, treurem el disc. Ha sigut un procés més mastegat i pausat.\nAl segon senzill, “Respira”, hi ha apareix Joan Dausà. Per què vau pensar en ell?\nAmb en Joan no ens coneixíem. L’admirem moltíssim, i quan vam fer aquesta cançó ens imaginàvem com podia quedar la seva veu. Va accedir de seguida i li n'estem superagraïts.\nI a la mateixa cançó hi ha una altra col·laboració, la de Mireia Flores, cantant dels Ombra.\nAmb na Mireia sí que hi tenim relació de molts anys. Quan vam posar parts en castellà a la cançó, mos va fer ganes que hi cantés ella. Vaig intentar escriure en castellà i em va sortir en aquesta cançó. Abans mai no ho havia fet.\nEn aquesta cançó us heu inspirat en la crisi dels refugiats al Mediterrani. A “Titelles” ataqueu aquells qui us volen fer callar i crideu a plantar cara. I a “Cançó de bressol” retrateu un país sense reis ni gàbies. Com és que aquest disc us ha sortit tan crític?\nLa raó és tot el que ha anat passant en aquests temps. Fins ara eren temes que no mos havíem atrevit a tocar. Per nosaltres són temes una mica delicats, i no volíem en cap cas agafar-nos-ho a la lleugera. Ho volíem mastegar tot una mica més abans de fer-ne cançons. Però el tema dels refugiats... Que entri cert partit que no vull nomenar en es parlament balear, mos va fer sentir que tot això era necessari explicar-ho en cançons. Arriba un moment que se t’infla la vena del coll i ho has de deixar anar.\nLa “Cançó de bressol” posa un punt final preciós al disc.\nSi te som sincer, aquesta no havia d’entrar en el disc. Havia de formar part d’un recopilatori de cançons de bressol que preparava Blau, i que finalment ha quedat interromput per la pandèmia. I ja que la teníem i ens agradava, la vam incloure. Té certa continuïtat amb la resta de cançons, no se despenja massa del que és tot Imaginari.\nUs hem de dir OR o O-Erra?\nAmb els dos primers discos hi havia una mica de confusió i no quedava del tot clar. Ara sí, som OR (O-Erra). El nom ve de les inicials del grup de versions que teníem anteriorment, Onion Rabitt.


Protectors bucals esportius a mida a Terrassa - Excel·lència Dental\nProtectors bucals esportius a mida a Terrassa\nExcel·lència Dental > Blog > notícies > Protectors bucals esportius a mida a Terrassa\nEscrito por Excelencia Dental el 28 juny, 2018 en notícies\nQuin esport t’apassiona?\n¿Ciclisme, futbol, hoquei, bàsquet, boxa?\nEn quin esport penses?\nProtectors bucals personalitzats\nL’ús de protectors bucals és necessari en alguns esports com a mitjà de prevenció, encara que aquests no suposin un contacte directe amb l’oponent.\nQuan he de portar un protector bucal?\nGeneralment s’associa l’ús dels protectors bucals als esports de contacte com les arts marcials, la boxa o el rugbi. Però la veritat és que la utilització d’un protector bucal és convenient en tots els esports en què pugui haver caigudes que ens facin patir un traumatisme maxil·lofacial, entre ells el bàsquet, l’hoquei o el futbol.\nUn impacte contra el terra o un cop desafortunat pot causar la fractura de la corona o de la dent i la seva possible pèrdua, una fractura de l’os maxil·lar o de l’articulació temporomandibular o lesions en els teixits tous com les genives, la llengua o al paladar.\nEls protectors bucals poden usar-los tant adults com nens, sent potser més necessari el seu ús en aquests últims. Només haurem d’escollir el tipus de protector bucal més adequat per a la seva edat i les seves necessitats.\nEgara Oral Protect són els protectors bucals a Terrassa de Clínica Dental Can Parellada i tenen les següents característiques i avantatges:\nFabricats a la mida de la teva boca.\nMàxima protecció de l’articulació temporomandibular.\nMàxima adaptació, ajust perfecte.\nPractica el teu esport preferit de manera segura.\nFabricació personalitzada a mida:\nEls protectors bucals esportius a Terrassa personalitzats han de ser realitzats per un professional odontòleg. L’avantatge que presenten aquests protectors bucals, és que estan fets específicament per a nosaltres, portant les característiques de la nostra dentadura. D’aquesta manera es fixen correctament. Farem una impressió dental per a la perfecta adaptació dels nostres protectors bucals a Terrassa. Utilitzem la tecnologia més avançada per oferir productes de la màxima qualitat.\nClínica Dental Can Parellada elaborarà al laboratori protètic el dispositiu a partir del registre exacte de la boca de l’esportista. D’aquesta manera el protector és únic, personalitzat i adaptat totalment a la seva dentadura.\nEl resultat és un protector bucal que ens permet parlar i respirar amb total comoditat, adaptant-se a les nostres necessitats segons el tipus d’esport que practiquem tenint en compte en quines zones necessitem una major protecció.\nEls protectors bucals a Terrassa són una inversió en salut a llarg termini, per al seu ús esportiu.\nPractiqui esport de manera segura, protegeixi les seves dents i mandíbula.


DU30 - Informació sobre la marca\nMarca DU30 a Espanya\nEn data 17/04/2018 es va realitzar CONTESTACION AL SUSPENSO PUBLICADO EL: 10/04/2018\nInformació sobre la marca DU30 amb el nombre M3687228\nLa marca DU30 amb el nombre M3687228 va ser sol·licitada el 18/10/2017. Es tracta d'una marca a Espanya pel que aquest registre no ofereix protecció en la resta de països. La marca DU30 amb el nombre M3687228 va ser sol·licitada per Persona física.\nRenovació de la marca DU30 amb el nombre M3687228\nÉs possible conèixer totes les marques publicades a Espanya entre les quals es troba la marca DU30. El nostre portal www.patentes-y-marcas.com ofereix accés a les publicacions de marques a Espanya. Conèixer les marques registrades en un país és important per saber les possibilitats de registrar una marca a Espanya.


Teníem dues opcions: integrar el randonnée o prohibir-lo, com passa a molts altres països”\nActualitzada 14/12/2020 a les 06:23\nJosep Marticella, Director de Vallnord-Pal Arinsal\nHan triat la menys impopular?\nGemma va dir..A l,hivern té tot el sentit fer pagar un ff per fer rando dins les estacions, ja només pel treball que s,hi fa de neu de cultiu, trepitjat de pistes i prevenció d,allaus. Tot això té un cost elevat.\nA l,estiu el ff natura no en té cap de sentit quan es tracta de gent que només camina per la muntanya sense agafar cap remuntador. Al cap i a la fi, el que volia agafar un remuntador específicament ja comprava el ff d,estiu de dia corresponent a les activitats que tingués l,estació. La part d,estiu us l,hauríeu de replantejar perquè l,argument no s,aguanta per enlloc.\nHola, si truques a Ski Andorra t'explicaran que a l'estiu ningú et prohibeix arribar al pàrquing de qualsevol estació i posar-te a caminar per la muntanya. Per fer això no cal tenir el forfet natura. No ens deixem arrossegar per les xarxes i fem la nosrta pròpia recerca de la informació de veritat. Jo he trucat i m'ho han explicat.\nper "rebentar" el bosc per les bicis no vau tenir tants miraments...\nProhibir o cobrar quina reflexió mes profunda, Com farà Vostè per prohibir el pas amb una persona que vulgui anar amb un punt concret de la muntanya, que passa amb el dret de pas i la lliure circulació de les persones.\nPotser els pister tenent competències d'agent de l'autoritat per poder controlar les persones que caminent tranquilamenl per la muntanya.\nUn altra opció que ja tè es anar rebentant el bosc amb circuits de bici,i a a muntanya més andròmines pel lleure.Un circ arruinat.\nA l,hivern té tot el sentit fer pagar un ff per fer rando dins les estacions, ja només pel treball que s,hi fa de neu de cultiu, trepitjat de pistes i prevenció d,allaus. Tot això té un cost elevat.\nem arribat al punt que ho és paga tot o és prohibeix!


Seaside Cottage Chapel St Leonards Regne Unit - Ofertes d'hotels amb els MILLORS DESCOMPTES EN LÍNIA\nChapel St Leonards, Chapel St Leonards, Regne Unit - Veure al mapa\nAl visitar Huttoft, vosté es sentirà com a casa a Seaside Cottage, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Huttoft. Mentres estan allotjats en aquestes meravelloses instal.lacions, els clients poden gaudir de magatzem d'equipatge, aparcament de cotxes.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, reproductor de DVD/CD, nevera, plat de dutxa, rentadora a cada habitació. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Huttoft, faci de Seaside Cottage la vostra llar.\nDescompte a Seaside Cottage


Ciutadella estrena nou web de Policia Local\nLa Policia Local de Ciutadella ha posat en marxa un nou web per tal de facilitar la interacció amb la ciutadania i facilitar la informació, la gestió i els tràmits específics que duu a terme el servei. El web es nodreix de continguts propis i també d'informació del web municipal, i pretén valorar la feina en matèria de seguretat ciutadana, la protecció civil, el transport públic, i el socorrisme i la vigilància de platges.\nAmb una clara finalitat de servei públic, el web té com a prioritat facilitar la informació al ciutadà i la manera de actuar en casos de violència de gènere i d'assetjament a l'escola, potenciar la figura del policia tutor, i facilitar les gestions com la recuperació d'objectes perduts. Un dels objectius pretén ser la transparència i la posada a disposició del públic d'informació estadística sobre les actuacions de la Policia al municipi.\nUna vegada publicat el nou web, la intenció és ara, de forma progressiva, anar incorporant serveis per als ciutadans que contribueixin a un millor coneixement i a la valoració de les funcions que té la Policia Local, i la feina que aquest cos desenvolupa en favor dels vesins i visitants del nostre municipi.\nEl web ha estat desenvolupat per l'empresa pública SILME a partir de la supervisió del regidor de Seguretat Ciutadana y Noves Tecnologies, Sergi Servera, i també amb la feina operativa del gabinet d'informàtica de la Policia Local.


Apartamento Brisa by Vacanzy Collection Fuerteventura Espanya - Ofertes d'hotels amb els MILLORS DESCOMPTES EN LÍNIA\nMés informació sobre Apartamento Brisa by Vacanzy Collection\nEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Apartamento Brisa by Vacanzy Collection de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 250 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Entrevistada per Vilaweb - Marta Garcia-Puig\nJordi Sanfeliu ha dit:\n6 de setembre de 2014 a les 12:43 am\nHe vist la teva entrevista a Vilaweb i m’ha picat la curiositat. He fet un repàs al teu bloc, és ple de comentaris que em recorden a mi. Sovint faig el mateix que tu, m’agrada buscar el significat dels mots i frases fetes. Normalment però, em quedo sol parlant-ne tot sopant amb els amics. 🙂\nTens raó quan dius que el català que es parla avui dia està molt malmès, fins i tot la meva gent propera fa servir unes frases molt castellanitzades, jo sempre els hi dic que veuen massa televisió castellana i que això els està distorsionant la seva pròpia cultura., però altre cop em quedo sempre sol, heheh 🙂\nRealment penso que la televisió ha fet molt de mal a la nostra cultura. És un tren de mercaderies castellanes a tota velocitat entrant directament al centre del menjador de casa.\nÉs molt curiós, a vegades penso, potser d’aquí 400 anys els historiadors es preguntaran com és possible que la gent es deixi perdre una llengua?. Jo els hi diria que això passa per què tot i que col·lectivament la gent pot apreciar la llengua, individualment la poden arraconar sense adonar-se’n.\nNo t’atabalo més, et suggereixo que facis com jo, t’hauries d’apuntar al ‘Rodamots’ . Cada dia rebràs el significat d’un mot o frase feta en català. És un correu electrònic polit i endreçat. És agradable rebre’l i és molt divertit.\nBé, res més, endavant amb la bona feina que en tenim molta per fer.\n6 de setembre de 2014 a les 12:58 pm\nMoltes gràcies per llegir-me. Em fa il·lusió saber que hi ha algú més com jo he, he, he! Tranquil, no m’atabales pas, sempre és agradable intercanviar opinions i experiències. De fet, estic totalment d’acord amb tu en tot el que expliques.\nSí, ja he vist la web del Rodamot, simplement no l’he mirada en detall. Ja m’hi fixaré, sona molt interessant!\nMoltes gràcies de nou i fins aviat (espero!)\nAquesta entrada s'ha publicat dins de CATALÀ - MÉS D'UNA LLENGUA, General | s'ha etiquetat en català, catanyol, entrevista, llengües per MartaGarciaPuig | Deixa un comentari. Afegeix a les adreces d'interès l'enllaç permanent


Un equip de l'institut Ramon Berenguer IV queda finalista a la Lliga de debat - Revista Cambrils\nUn equip de l'institut Ramon Berenguer IV queda finalista a la Lliga de debat\nAlumnes integrants de l'equip de l'institut Ramon Berenguer IV | Cedida\nEls passats 26 i 27 de febrer, cinc alumnes de l'institut Ramon Berenguer IV van participar amb un èxit notable a la Lliga de Debat que organitza la Xarxa Vives d’universitats. El tema del debat era "La tecnologia ens augmenta la felicitat?" i els alumnes cambrilencs van haver de defensar, en diferents debats, tant una postura a favor com una altra en contra.\nL'equip format per Flor Devesa, Mariel Touzet, Dani Perales, Carla de Ramon i Clàudia Mensa van guanyar els dos debats de la ronda de classificació prèvia, eliminant a l’Institut Martí l’Humà de Valls i al Col·legi l'Estonnac de Tarragona. Els representants de l'institut cambrilenc van demostrar una soltesa i una oratòria excel·lent i van defensar la seva línia argumental amb molta solvència, rebent inclús felicitacions dels membres del jurat.\nL’endemà dijous, els cinc alumnes de l'institut Ramon Berenguer IV van guanyar la semifinal contra l’equip de l’institut Gabriel Ferrater de Reus i es van classificar per a la final, un resultat que millora el de l’any passat. Malauradament, però, no va ser possible arribar a la victòria final, una derrota que va tenir un cert regust agredolç, ja que va ser per un resultat molt ajustat, amb una diferència de puntuació amb l’equip guanyador de només 13 centèsimes.\nTots els professors i acompanyants coincidien en què la Flor, la Mariel, el Dani, la Carla i la Clàudia van competir a un altíssim nivell, i l’experiència viscuda ha valgut la pena en molts sentits. Des de l'institut se senten molt orgullosos de la seva participació, dels seus aprenentatges, però sobretot del grau de maduresa i d’implicació que van demostrar.


“L’autor i la seva obra” amb l’escriptor i poeta Manuel Montobbio – FÒRUM.ad\n“L’autor i la seva obra” amb l’escriptor i poeta Manuel Montobbio\nel: 26/04/17 7:00\nEl passat dijous dia 20, tal com estava previst dins la programació de l’any , es va presentar la Cinquena edició de “L’autor i la seva obra” que va comptar amb la participació de Manuel Montobio, que a part de la seves responsabilitats com a Ambaixador d’Espanya, és també un reconegut escriptor i poeta. La trobada va tenir lloc al Centre Cultural la Llacuna.\nVa fer la introducció Antoni Pol, membre de l’Associació d’Escriptors, que va destacar la creativitat del convidat i la bona sintonia de l’AEPA amb Manuel Montobbio, que l’any passat ens va convidar a compartir la Lectura de Cervantes i Ramon Llull a l’Ambaixada Espanyola d’Andorra. El resum fotogràfic d’aquella lectura, aquest any l’hem inclòs en el díptic de Sant Jordi 2017, editat expressamenet per la Diada.\nManuel Montobbio, que ha publicat diverses obres, ens va explicar els seus inicis en la Literatura, i també ens va apropar a la seva vida professional, que l’ha portat a viure en destinacions tan diverses com El Salvador (On va participar en el tractat de Pau). D’aquesta etapa, el diplomàtic i escriptor Manuel Montobbio va redactar el llibre”La metamorfosis de pulgarcito: Transición política i proceso de paz en el Salvador” (1999).\nL’any 2004, Montobbio va presentar el seu estudi titulat “Triangulando la triangulación: España/Europa-America Latina – Asia Pacífico. Més tard, va realizar diversos estudis per encàrrec del “Centro Internacional de Toledo para la Paz”(CITpax), una entitat que contribueix a la resolució de conflictes internacionals a través de la mediació i la recerca de propostes alternatives\nDesprés, amb el canvi de destinació cap a Mèxic i posteriorment a Londres, l’autor anava guardant els seus “dossieurs” que van donar lloc a un altre volum, amb el nom “Salir del Callejon del gato: La deconstrucción de Oriente y Occidente y la gobernanza global” (2008).\nCom a diplomàtic espanyol que és, va tenir altres destinacions de les quals s’ha de destacar la seva més llarga estada a Albània. D’aqueta etapa naixeria el llibre “Guía poética de Albania” (2011).\nL’escriptor, en plena maduresa literària, va escriure “Tiempo Diplomatico” (2012) un gran volum que va complementar amb diversos estudis. Dels seus itineraris literaris, hom descobreix una altra interessant producció, que porta per títol “Mundo: Una geografía poética” (2014).\nAquesta interessant obra està dividida en diverses parts, la primera subtitulada “Para sotener el mundo” i que l’autor introdueix amb “Los trabajos de Hercules”. A la segona part, l’escriptor parla de la “Geografia” i l’inicia amb: I. Lugares perdidos, II. Lugares soñados, III. Frontera, IV. Viajes. I és en aquest capítol de “Mundo: una geografía poética” on l’escriptor ens detalla que va escriure bona d’aquest pasatge viatjant en el “Transiverià” de Pekin a Moscou. L’autor inclou en aquest itinerari de diversos dies, un “Poema a los trenes que se hundieron en el Lago Baikal”. També va dedicar el cinqué dia a Mongolia i el sisè a China. Després el capítol seguent ens parla de “Lugares encontrados”, per acabar amb “Lugares de siempre”. Una vertadera descripció poètica i literària.\nRecuperant l’acte, s’ha de destacar la gran versatilitat literària de Manuel Montobbio, ja que domina tots els gèneres, des de l’assaig fins a la poesia. L’autor també ens va parlar dels seus inicis en el camp periodístic on va escriure per a la coneguda publicació espanyola “El ciervo” de la qual el seu pare n’havia estat un dels fundadors.\nVa parlar de l’oportunitat que ofereix l’escriptura, que permet ser “persona” per sobre dels “personatges”. Va afegir que no es pot parlar de l’obra sense parlar de l’autor i reivindica la idoneïtat del títol que hem donat a aquest programa de l’AEPA, que porta el nom de “L’autor i la seva obra”.\nSegons Montobbio, el nostre objectiu com a escriptors, és voler eternitzar i compartir. Per explicar aquest fenòmen va dir que ell té dues imatges: la poesia és l’aigua que corre sota terra i el poeta és el “zahorí” que la descobreix. Aleshores és quan hi ha un temps interior que produeix aquesta connexió amb l’ànima. Si hom aprofita aquesta aigua, pot tenir una pluja de paraules que pot ser de 40 pàgines, però també de tres versos.\nLa seva gran facilitat de comunicació i el seu més que perfecte català, van sorprende gratament tots els assistents que incloïen el Síndic General Viçens Mateu, el president de l’Associació d’Escriptors, Sr. Sergi Mas i Balaguer, la Sra. Àngels Mach, Presidenta de la Societat Andorrana de Cències, el poeta Manel Gibert i altres persones amants de la literatura.\nL’escriptor Manuel Montobbio, l’any passat va presentar “Bunquers” (2016) . L’autor ens parla d’una simfonia en 5 moviments que ell transforma en capítols.\nEl llibre “Ideas Chinas” ja es va presentar a Madrid el passat dia 7 d’abril i també es presentarà a Barcelona (27.4) . Aquí al Principat d’Andorra, es presentarà oficialment el dia 4 de Maig. Encara que el passat diumenge dia 23, Diada de Sant Jordi, a l’autor li va fer il·lusió d’avançar-se a la signatura de llibres, compartint espai i temps amb d’altres autors del país. Entre ells, l’expresident de l’AEPA, Antoni Morell, l’escriptor Robert Pastor, l’Albert Villarò i la poetessa Marta Deu, que per cert será la pròxima convidada al programa “L’autor i la seva obra” el dia 18 de maig 2017. Tots hi sou convidats!\nEntrada Anterior: River, Hiper Pas i ECO acullen fins al 30 d’abril “Sabores del Sur” (Publicitat)\nEntrada següent: Vidal defensa que les proposicions de lleis laborals “avancen cap a la modernitat”\nCel cobert i neu a totes les cotes\n‘Path to Everest’, amb Kilian Jornet, s’estrena a la Seu\nL’ocupació hotelera al Pirineu fregarà el ple pel pont de Setmana Santa\nCamins de nit, la primera part de la trilogia juvenil de Raimon Portell\nLa nit de dissabte a diumenge tindrà lloc el canvi a l’horari d’estiu\nUn expert alerta de la necessitat de protegir-se dels atacs informàtics\n‘Tomb Raider’ de Roar Uthaug: Les noies són guerreres\nClaus per escollir el vermell de llavis que millor et queda\nSabores del Sur arriba al grup HiperPas, Supermercats ECO i River Centre Comercial


Diversub - Advanced Open Water diver\nUn cop realitzat el curs d'iniciació, l'alumne/a pot participar en el curs avançat que consta de cinc immersions d'aventura. La certificació d'avançat permet bussejar fins a 30 metres de profunditat, fer immersions nocturnes, descobrir vaixells enfonsats, fer tècniques d'orientació subaquàtica i un munt de possibilitats més. La durada del curs dependrà de la disponibilitat de l'alumne/a, de dos a cinc dies. En el curs de submarinisme avançat, t'oferim un munt de noves sensacions.\nIMPORTANT: Per tal de facilitar el millor busseig i el millor aprenentatge, com a mínim dues de les cinc immersions es fan des de la barca. Els punts d'immersió són alguns dels millors llocs de la Costa Brava. La Costa Brava ens ofereix un submarinisme excel·lent.\nEl curs inclou\nCertificació de busseig, cinc immersions, equip de busseig, ordinador de busseig, llanterna subaquàtica, llibre i DVD, cinc sessions de teoria, aparcament gratuït (2’5 hores per immersió) i ús de les instal·lacions.\nCertificació Open Water d’alguna organització: PADI, SSI, CEMAS, ACUC..., assegurança de busseig (Nosaltres la podem tramitar al moment), certificat mèdic apte per bussejar, una fotografia carnet\n< TORNAR A CURSOS\nX Email incorrecte\nDIVERSUB 2015 - PADI DIVE CENTER - Avis legal


‘Barcelona mar viva’, la cara humana del món de la pesca | betevé Web\nMerche ArtachoÀngels Molina@Angels_Molina dimecres 8 de març, 2017 , 19.24\n‘Barcelona mar viva’, la cara humana del món de la pesca\nEl llibre retrata 15 persones que treballen al moll dels Pescadors de Barcelona\nEls personatges que apareixen en el llibre ‘Barcelona mar viva’ viuen del mar, ja sigui directament de la pesca o bé de les feines que l'envolten. El llibre, escrit per Ada Castells, té dibuixos de Mireia Mateo, està editat per l'Ajuntament de Barcelona i ha sortit a la venda en castellà, català i anglès.\n'Barcelona mar viva' va sorgir arran del projecte de sensibilització ecològica Marviva, de l'Agència Catalana de Residus. Les autores, Ada Castells (text) i Mireia Mateo (dibuixos), quan van conèixer les vides que hi ha darrere del món de la pesca, una activitat molt propera a Barcelona però també molt desconeguda, van voler explicar part d'aquestes històries.\nPer saber de primera mà com és el món dels pescadors, totes dues es van embarcar de dia i de nit amb ells. L'Ada recorda que "vam voler viure amb ells la pesca per entendre millor la vida dels pescadors i tot el que els envolta". La Mireia reconeix a més que "va ser tota una descoberta. Són persones que tenen feines molt dures i aquestes feines no són gaire conegudes".\nUn món proper, però molt desconegut\nLes autores coincideixen a manifestar que la intenció d'aquest llibre és apropar el món de la pesca a la gent. "Es fa estrany que a Barcelona, on tenim encara pescadors, sapiguem tan poc de la feina que fan i de les persones que hi ha al darrere", afirma l'Ada. Per a la Mireia també ha estat un món sorprenent. "Ha estat una experiència vital. Ara ja tinc una altra visió de la pesca." A més els retrats de les 15 persones que hi apareixen són, segons les seves paraules, "una mena de retrat psicològic. Volia que a més de l'aparença física, els dibuixos recollissin aspectes dels seus caràcters".\nEl llibre, editat per l'Ajuntament de Barcelona, és el fruit de gairebé un any de feina. Ja es troba a totes les llibreries i el mateix volum apareix escrit en castellà, català i anglès.\nllibresMoll dels Pescadorspesca


El sorprenent regal d'un militar sevillà a la seva filla\nJesús Larios, militar de l'exèrcit de l'aire, passa poc temps amb la seva família. Des de finals de novembre està destinat a Djibouti (Àfrica), en una missió en contra de la pirateria somali.\nEl passat 26 de gener, la seva filla Paloma va fer vuit anys . «Quan li vaig dir que no podria anar al seu aniversari, es va posar molt trista«, comenta el militar.\nPer acontentar la seva petita, Larios i la seva dona, la Rosa, van planejar donar-li una sorpresa. La nena pensava que el seu pare tornaria el dia 28, però en realitat ho va fer el 26; just a temps per celebrar, amb la seva filla, una data tan destacada.\nEl soldat es va amagar dins d'una caixa i es va fer passar per un regal.\nQuan Paloma va obrir el seu present, la sorpresa va ser majúscula. «Ella creia que a la caixa hi havia un patinet elèctric i, quan em va veure, no deixava de dir-me que li era igual el patinet i la resta dels regals, que la sorpresa més gran havia estat jo«, comenta orgullós el seu pare.\nPerò la sorpresa no només va emocionar a la seva filla i família tota. Milions de persones han vist les imatges a les xarxes socials . «Vaig compartir el vídeo perquè ho veiessin els meus amics i familiars, ja que no visc al meu poble. (…) Mai no vaig pensar que tingués tanta repercussió«. I és que en total el vídeo ha tingut més de 5 milions de reproduccions a Facebook i ho han compartit més de 65.000 persones.\nArtículo anteriorArantxa i Mihaela posen nues a la portada d'Interviú\nArtículo siguientePedro Sánchez es comparado con 'El príncipe de Bel-Air' y se hace viral


El psicòleg de l'Hospital Vithas Valencia Consuelo, Javier Mota Palanca, ha destacat la importància de la relació emocional amb els fills per entendre la "síndrome de l'infant hiperregalat", especialment en l'època de Nadal.\nPsicòlegs demanen ser "raonables" amb els regals que demanem als Reis Mags\n"La clau està en la relació emocional que hi ha entre pares i fills. És cert que pot tenir un efecte contraproduent en els nens rebre un excés de regals. És la síndrome de l'infant hiperregalat. D'una banda, acaben tan saturats de regals que hi ha pèrdua d'il·lusió ja que només valoren la quantitat, i per altra banda si reben sempre el que volen acabem convertint-los en tirans insatisfets que es frustren i entren en ira quan no aconsegueixen el que volen en un moment en concret", ha dit.\nSegons la seva opinió, l'important és la relació emocional entre pares i fills en la qual els progenitors han de ser conscients que no poden projectar en els seus fills les seves pròpies mancances afectives o sentiments de culpabilitat sobre la seva tasca en la criança. "Aquests dos aspectes units a la dinàmica consumista de la societat, l'estrès i el ritme de vida dels pares poden arribar a convertir el fill en sa majestat el nen", ha postil·lat.\nA més, ha avisat que aquest excés de regals no els fa "cap favor" perquè els transmet uns valors negatius, com donar poc o cap valor a les coses, pensar que tot és fàcil d'aconseguir i que no necessiten esforçar-se per obtenir el que desitgen.\n"En conseqüència, tenim nens consumistes i capritxosos, que només donen importància al material. Una actitud que els acompanyarà quan siguin adults, i es reflectirà en totes les facetes de la seva vida", ha afegit Mota.\nD'altra banda, el professional ha posat èmfasi en les noves tecnologies, assegurant que les hi càrrega de negativitat o de no afavorir el desenvolupament de l'infant i, en el fons, si això passa així és perquè de base està fallant la relació emocional entre els membres de la família.\n"Es tracta d'un tema purament emocional. Els nens no tenen la maduresa suficient i demanen sense control empesos a més per una publicitat constant dirigida exclusivament a ells, i aquí juguen un paper fonamental els pares o tutors legals", ha recalcat.\nFinalment, el psicòleg ha aconsellat els pares posar "límits coherents" a la situació i acompanyar-los en el moment de no poder complir tots els seus desitjos. D'aquesta manera, postil·lat, ajudant-los a desbloquejar-se d'aquesta ràbia i frustració, aprendran a gestionar emocions.


El Parc U d’Octubre-Jardins del Mas de Mayner de Reus ja és una realitat | Diari de Tarragona\nEl Parc U d’Octubre-Jardins del Mas de Mayner de Reus ja és una realitat\nEl cartell ja llueix a la zona verda de l’avinguda 11 de Setembre després que el polèmic ple del mes de maig aprovés que el nom del parc inclogués tant la proposta del CDR com la dels veïns\n02/07/2018 19:08 | Actualizado a 20/07/2018 11:21\nImatge del cartell amb el nom de Parc U d'Octubre-Jardins del Mas de Mayner. Foto: A. Mariné\nEl parc situat a la zona verda annexa al col·legi Joan Rebull, a l’avinguda 11 de Setembre, ja llueix el cartell amb el seu nou nom. Es tracta del Parc U d’Octubre-Jardins del Mas de Mayner, una decisió que fou aprovada en el passat ple del mes de maig i després que la Comissió de Denominació de Vials, integrada per partits polítics entre altres, fes la proposta del nom.\nAquesta volia acontentar tant la voluntat dels veïns de la zona del barri Niloga, que proposaven mantenir el nomenclàtor original (Mas Mayner) com la proposta sorgida del Comitè de Defensa de la República (CDR) Reus en record al Referèndum independentista de l’1 d’Octubre per tot el que va significar.\nL’aprovació del nom no va quedar exempt d’una agra polèmica política. De fet, el saló de plens es va omplir a vessar tant d’unionistes, amb banderes d’Espanya i de Tabarnia, i de sobiranistes amb pancartes exigint la Llibertat dels presos polítics. La proposta del nom Parc U d’Octubre-Jardins del Mas de Mayner comptava amb el suport de les formacions del PDeCAT, ERC i la CUP, mentre que Ciutadans i el Partit Popular van votar-hi en contra.\nEn aquest sentit, el portaveu de Cs, Juan Carlos Sánchez, va acusar l’alcalde, Carles Pellicer, de fracturar als reusencs i va llegir part del comunicat dels veïns de la zona contraris al nom. Ara Reus es va abstindre.\nEls cartells de l’AMI\nLa problemàtica al voltant dels cartells a la via pública no és el primer cop que succeeix. Farà uns mesos també es va destapar una forta polèmica pels cartells situats en diferents entrades de la ciutat sobre l’adhesió de Reus a l’Associació de Municipis per a la Independència (AMI).\nEls cartells sobiranistes van ser col·locats per un conjunt d’entitats de la ciutat i per regidors d’ERC i de la CUP. Al cap d’uns dies van ser arrencats o pintats amb la bandera espanyola. No obstant això, la gran diferència amb aquella ocasió és que l’acció no responia a cap decisió oficial adoptada en ple municipal com es tracta en el cas del Parc U d’Octubre-Jardins del Mas de Mayner.


PAe - Possibilitat de definir validadors per aplicació\nEntre les seves novetats, es troba la possibilitat de definir usuaris validadors per a peticions de signatura, enviades per les aplicacions que s'integren amb el Portasignatures mitjançant la Interfície Genèrica. D'aquesta manera, un usuari pot configurar a un altre usuari de Portasignatures perquè validi les peticions que venen d'altres aplicacions de portasignatures, com per exemple, DocelWeb, el Portasignatures de la Intervenció General de l'Administració de l'Estat (IGAE). Establint aquesta configuració, l'usuari destinatari de la petició de signatura, per defecte, solament veurà en la seva safata de peticions de signatura, les que hagin estat prèviament validades pel seu validador.\nD'altra banda, s'ha millorat la generació dels codis QR dels informes de signatura que es poden descarregar del Portasignatures. Amb aquesta nova versió del QR, es permet als usuaris acarar els informes de signatura amb un lector de codi QR, de manera automàtica des del Punt d'Accés General, sense necessitat d'introduir el Codi Segur/Segur de Verificació (CSV).\nPoden trobar més informació en secció de l'aplicació en el CTT.


Classes d’anlès per adults i joves | Elisabet Seuba\nClasses d'anglès per adults i joves\nMotivació, exercita i disfruta les teves habilitats en anglès.\nPer als estudiants que necessiten mantenir el seu nivell d’anglès oferim classes amenes, interessants i motivadores: clarificació de dubtes sobre gramàtica, explorar nous grups de vocabulari i aprendre a intercanviar informació i expressar-se amb el professor i els companys de classe a través de treball en parelles i en grup. Aquestes classes són fàcilment combinables amb els exàmens oficials en el cas que decidiu afrontar un autèntic repte!\nEl tamany dels nostres grups (6 – 9 estudiants) permet una participació i involucració òptima, alhora que un molt bon ambient. Veniu i proveu una classe gratuïtament i ho veureu per vosaltres mateixos!\nContacteu avui amb nosaltres per més informació i disponibilitat de classes i grups!\nEl mètode de les classes posa èmfasis en l’ensenyança de tots els aspectes de la llengua:\nLa part de lectura (Reading) de escriptura (writing) la part oral… (listening/ speaking) intentem ajudar i ensenyar tots aquests aspectes a les classes.\nFem pràctica de tot amb exercicis i en grups petits o en parelles per treballar a fons el vocabulari, les expressions, i temes de tota mena, naturalesa, tecnologia.. – al New York Institute tu aprendràs molt més que anglès, aprendràs una llengua i tot el què envolta a la llengua , la seva cultura i tot el què significa.\nTenim gent de totes les edats que venen a aprendre angles , des de els mes joves als mes grans, i fem un ritme dinàmic a les classes, el temps passa volant quan les classes son amenes i profitoses.\nPer tal de estar segurs que fem una bona feina i que els estudiants aprenen al màxim i estan satisfets, portem a terme unes enquestes de forma periòdica, són anònimes i els alumnes poden expressar el què pensen, el que volen millorar i tot el que cal per fer la feina el millor possible. Les opinions dels estudiants que hem anat obtenint han estat sempre molt positives, la gent ve aquí al New York institute i aprèn molt i està contenta amb el resultat.\nI oferim la possibilitat de presentar-se als exàmens oficials també a la nostra escola. Al NYI podem aconsellar i ajudar, guiar i orientar de com aconseguir anar a un examen oficial i treure ‘n un bon resultat i una bona titulació , donem les eines necessàries per anar als exàmens oficials i us guiem en tot el procés\nAnglès per a nens de 4 a 13 anys\nDinamisme – rellevància – futur\nLa importància de l’anglès a les habilitats i qualificacions dels nostres infants és indiscutible. Al NYI considerem aquesta qüestió una gran resposabililitat i la nostra identitat educativa ho reflecteix: els continguts de les nostres classes estan estructurats d’acord amb el Marc europeu comú de referència per les llengües, els requisits de la Llei de Bolonia i els exàmens oficials més reconeguts de: Cambridge University Examination Services, Trinity College London i TOEFL.\nL’itinerari formatiu és desenvolupat de manera progressiva, implicativa i amena per aconseguir una memorització a llarg termini de les matèries -probablement els objectius de la matèria seràn presentats de tres maneres a les classes: una explicació clara i després pràctica i aplicació a través de jocs, cançons i exploració, per exemple.\nSeguim acuradament la progressió i la participció de cada estudiant tan a través de l’estudi a casa i els informes d’avaluació com amb avaluació específica gratuïta enfocada als exàmens oficials més rellevants. El nostre exclusiu nivell d’avaluació ens mostra en cada moment en quin punt està el vostre fill en el procés d’aprenentatge i us indicarà el millor camí per tal de continuar progressant.\nContacteu avui amb nosaltres per rebre més informació, preus i disponibilitat de classes.\nEl nostre mètode està centrat en el que en anglès se’n diu “Edutainment”, és una combinació de tècniques per a la classe que ajuden a mantenir el interès dels nens al màxim, fomentem la participació dels nens alhora que aprenen i practiquen el que van aprenen de forma real i oral. Nosaltres creiem que l’important és la qualitat de les classes i no donar molta quantitat de informació sinó donar molta qualitat en el que expliquem i ensenyem, preferim ensenyar als nens el material concret que sabem que aprendran bé i assimilaran i podran fer servir. Ensenyem als nens a deduir pel context i a interactuar amb l’anglès al màxim.\nSom experts en el què s’anomena “Common European Framework” és a dir, sabem què és el que es demana a nivell europeu pels nens que tenen tot un futur per endavant i què cal que els nens i adolescents aprenguin i a quines edats i ajudem a que tots els alumnes aprenguin i ho aconsegueixin.\nTenim uns objectius molt clars de la gramàtica, el vocabulari i tots els coneixements de comunicació que els nens i adolescents necessiten aprendre pel seu futur\nNens, adolescents, joves, adults, majors… tinguis l’edat que tinguis podràs aprendre anglès!\nNosaltres comencem a ensenyar Anglès als més petits (a partir dels 3 anys) i no parem fins als més grans.\nA més impartim classes a empreses locals, centres públics, hospitals i altres escoles, oferint programes d’ensenyament de curta i/o llarga durada.\nPel què fa a les classes, es treballa en grups reduïts, màxim de 7-8 alumnes, per tal que tothom pugui parlar, participar i millorar. A totes elles s’utilitza el material d’ensenyament més actualitzat i combinat amb un ampli ventall d’activitats donant especial rellevància als speakings.\nCreiem que emfatitzant l’anglès parlat ajudem a millorar en tota mena de converses que podem trobar a la vida diària.\nNens – Joves – Adults – Empreses


La casa en temps de confinament (Cristina Ros)\n3 min. 18/04/2020 00:38\nUna casa no és un espai de confinament, si és que hi ha qualque lloc que sigui idoni per a una situació tan estranya. Tots aquests pisos que en els darrers anys hem vist pujar de preu -cars o menys cars, tots han incrementat notablement el preu de venda o lloguer- demostren que no estaven pensats ni preparats per viure-hi les 24 hores del dia, moltíssims de dies seguits, i manco encara perquè totes les persones que els habiten hi hagin de conviure a tota hora. La casa està pensada per entrar-hi i sortir-ne o, si més no, perquè si un hi resta, els altres vagin passant.\nL’arquitectura, com a disciplina que concep les nostres cases, en podrà treure algunes conclusions, d’aquesta experiència del confinament. Potser també les administracions competents hi hauran de dir la seva en aquest sentit i establir mesures que facilitin la vida en situacions com l’actual, en comptes de complicar-la encara més. Si són molts de sectors els que han de replantejar el seu posicionament i actuacions amb la crisi del coronavirus, l’arquitectura també. Ja hi ha discussions sobre la qüestió entre els arquitectes, alhora que n’hi ha dins les cases per mor de l’arquitectura.\nPotser a partir d’ara ens mirarem d’una altra manera els edificis sense balcons o sense terrasses, també aquells altre temps moderníssims que ho apostaven tot a l’aire condicionat. Quan fa més d’un mes que estam tancats a casa, som més conscients de la necessitat que tenim d’una bona ventilació i d’unes hores, almenys unes hores, de sol travessant les finestres o d’unes parets que no et fiquin els veïnats dins el cap. Avui, a més, s’ha fet més evident la inhumanitat d’haver de compartir casa diverses famílies per poder pagar uns lloguers igualment inhumans. O fins i tot aquesta tendència, afortunadament limitada, de trossejar habitatges en minúsculs apartaments per poder treure més rendiment al fins ara tan rendible negoci del lloguer també es demostra avui tan inhumana com era.\nD’altra banda, a les cases fetes atenent la tendència arquitectònica de deixar tots els espais oberts, ara enyoren poder tancar portes i tenir espais d’intimitat, ni que sigui per al teletreball, o zones d’aïllament sanitari. Fins i tot hi ha qui ha tornat a valorar com a privilegi poder tenir una sala -que un temps només es feia servir per a les visites- i una saleta familiar. Potser ara entendrem que els banys han d’estar ventilats. I aquells que, als pobles, feien vida a la portassa per no embrutar el pis, potser veuen ja els avantatges de poder embrutar pis i portassa.\nDel confinament, en sortirem. Però n’hauríem de sortir més convençuts del sentit que té el dret humà a un habitatge digne. L’arquitectura haurà d’entendre que no només es fa per a les fotos. Els constructors, que les cases no són només per fer-se rics. I les administracions han de prendre consciència de la importància de la regulació en les polítiques d’habitatge i no donar una màniga tan ampla a l’especulació i a les formes d’habitar indignes.


El nord d'Osona recupera la normalitat després de les fortes tempestes | Osona.com\nEl nord d'Osona recupera la normalitat després de les fortes tempestes\nEl subministrament de llum torna a Manlleu i la Vall del Ges, després d'un incident que s'ha allargat quatre hores i ha afectat 10.000 persones | Un llamp cau a sobre d’una nau a Torelló i uns arbres esclafen dos cotxes a Manlleu | Restablert el trànsit de trens entre Manlleu i Torelló\nper Redacció Osona.com, 4 d'octubre de 2013 a les 23:11 |\nUns arbres han caigut sobre dos cotxes a Manlleu. Foto: Albert Alemany\nPati de la nau on ha caigut el llamp. Foto: Albert Alemany\nLa nau on ha caigut el llamp. Foto: Albert Alemany\n***A la dreta, espectacular obertura al sostre de la nau de Torelló, provocada per un llamp /Albert Alemany\n*** A sota, l'Avinguda Roma de Manlleu, inundada / David Aceiton lopez @aceiton86\nLes tempestes, tal com s’havia previst , han arribat amb força aquesta tarda a la comarca d’Osona, en alguns punts acompanyades d’aparell elèctric i de calamarsa. Les pluges han estat breus però molt intenses, al voltant de les sis de la tarda, i han causat seriosos problemes, sobretot al nord d’Osona, a zones com el Voltreganès, Vall del Ges, Guilleries i Collsacabra. Des d'alguns àmbits meteorològics es parla que podria haver estat un esclafit.\nAixí, algunes poblacions, com Vilanova de Sau, Santa Cecília de Voltregà, Torelló, Sant Vicenç de Torelló o Manlleu s’han quedat unes hores llargues sense electricitat. La cobertura de telèfon també s'ha tallat a estones.\nSegons ha informat Endesa, a conseqüència de les intenses pluges, la manca de subministrament elèctric a Torelló ha arribat a afectar 5.400 abonats, i a Manlleu, 4.900. Els tècnics de la companyia han localitzat la incidència de manera ràpida i han procedit a la seva reparació.\nL'electricitat ha tornat pocs minuts abans de les nou del vespre a l'Esquirol, Sant Pere de Torelló, Vidrà, Vallfogona i Sant Pau, segons ha informat l’empresa Estabanell.\nA les onze de la nit, la situació ja està gairebé normalitzada tant a Torelló com a Manlleu, i l'electricitat ha arribat de nou de manera progressiva a les zones afectades, tal com han informat a Osona.com els respectius alcaldes de les dues poblacions, Santi Vivet i Pere Prat. A Torelló, en aquesta hora de la nit, quatre després del tall, només queda sense electricitat una zona del carrer Rocaprevera i algun altre punt on s'hi ha portat un generador. A Manlleu, estan sense llum una zona de l'Avinguda Roma i del carrer de la Pau. Els tècnics encara hi estan treballant.\nA Torelló ha caigut un llamp sobre una nau de l’empresa Can Ravert, al carrer Melianta, 12. Hi ha fet una obertura d’uns 10 metres quadrats però l’estructura no corre perill d’ensorrar-se. També ha fet caure les bigues i les teules al pati, causant destrosses en alguns dels vehicles que hi havia aparcats i a pals de llum de la rodalia. No hi ha hagut ferits, tot i que en aquell moment, a dins, s'estaven celebrant dues reunions.\nLa pluja també ha obligat a suspendre una xerrada a Rocaprevera i el concert de Roger Usart al Cirvianum. "Han estat 20 minuts de pluja molt intensos", explica l'alcalde.\nPel que fa a Manlleu, un arbre ha caigut al damunt de dos vehicles estacionats al carrer Montseny, al costa del cementiri, i també ha malmès la porta d’entrada a la finca número 92. En aquesta població, també s’han trencat alguns vidres i hi ha hagut petites inundacions. Una d'elles a l'Avinguda Roma, que s'ha hagut de tallar perquè un arbre ha caigut a sobre d'uns fils d'electricitat i ha provocat espurnes. Els supermercats Mercadona i Esclat de Manlleu s'han hagut de tancar perquè han quedat inundats. Els accessos a la població, com la carretera de la Gleva, han patit durant una estona un trànsit molt lent, a causa dels arbres caiguts a la calçada.\n"Sort que ha durat poc. Ha fet un vent molt fort", explica Pere Prat, que mostra la seva satisfacció perquè no hi ha cap ferit entre la població. "Aquesta nit ens hem concentrat en treure els arbres del carrer i demà el matí continuarem la neteja més a fons", ha afegit.\nUns arbres caiguts a Manlleu. Foto: Albert Alemany\nCalamarsa a Torelló Foto: Albert Alemany\nA Roda de Ter també s'han produït desperfectes, amb un cop de vent màxim de 118 km/h, segons informa Meteo Roda de Ter. També es detecten petits desperfectes a Sant Pere de Torelló, segons un periodista desplaçat a la zona.\nA Olost, al mig del poble, també han volat moltes teules que s'han escampat pels carrers.\nEl més fort del temporal s'ha anat desplaçant cap a la costa i el temps ha millorat amb el pas de les properes hores. Al sud d’Osona ha plogut cap el tard, però amb menys intensitat.\nLa circulació de trens de la línia R3 entre Manlleu i Torelló ha quedat restablerta als volts de les deu de la nit, després d'haver estat tallada durant unes hores per un arbre que havia caigut a la catenària. Durant aquest període, Adif ha establert un transport alternatiu entre Torelló i Manlleu per carretera, amb autobusos.\nEls bombers miren un cotxe amb destrosses, a Torelló. Foto: Albert Alemany\nSocietat, tempesta, pluja, meteorologia\nEsclafit zona Urbanitzacio Mas Can Blanc Cantonigros el pasat 04/10/2013\nPer Viperjordi el 19 de novembre de 2014 a les 19:10\nA qui arribi.em faría falta docoments grafics (fotos) del danys causats de la zona.\nPer Anònim el 5 d'octubre de 2013 a les 16:48\nVa ser impresionant, jo treballo al polígon la coromina i a la nostre empresa entraba aigua per tot arreu\nResposta a "Anònim, amb el títol "Arbres caiguts a Manlleu"\nPer Una altra indignada el 5 d'octubre de 2013 a les 14:08\nÉs increïble que algú digui el que diu aquest/a "Anònim". Estic d'acord amb l'Albert, però ja no es tracta de faltes d'ortografia. Es tracta de ser curt de mires, racista, xenòfob i pocavergonya. Em pregunto si ha estat mai al Marroc, i què en sap de la gent i dels seus pobles. Li aniria molt bé veure món. Per cert, potser per aprendre ortografia hauria d'anar a l'escola d'adults o a normalització lingüística, però em sembla que a cap dels dos llocs els agradaria tenir un alumne com aquest. Potser li farien un examen de convivència que no aprovaria, segur. Tal com estan les coses, potser un dia, ell/a o algun parent haurà d'emigrar, i no li agradarà gaire que el maltractin. Segur que la vida li donarà moltes lliçons, si està disposat a aprendre-les.\nresposta a "Resposta a anònim..."\nPer resposta a "Resposta a anònim..." el 5 d'octubre de 2013 a les 10:33\nAbans informatiu: Avanç de criticar als altres putser que aprenguem a escriure també!\nPer AH el 5 d'octubre de 2013 a les 09:48\nOJU abans de donar lliçons: no és "avanç" si no "abans". Ho dic per evitar fer el ridícul.... salutacions\nEL DORADO CATALAN\nPer Anònim el 5 d'octubre de 2013 a les 09:26\nJo amb pensava que era la festa del PIJAMA\nEL QUE TE DUBTES SI ES MANLLEU O EL MARROC\nPer Anònim el 5 d'octubre de 2013 a les 09:23\nEs el carnaval de terra endins. Però aquest dura tot l´any, es veu que quan obran la tanca entren a corre cuita per la frontera. el dorado catalan....\nResposta a "Anònim. amb el títol "Arbres caiguts a Manlleu"\nPer Albert el 5 d'octubre de 2013 a les 08:43\nNoi/a em venen basques de llegir els comentaris xenòfobs i racistes que tu i els teus amiguets feu, no entenc com us els deixen publicar, jo els hi recomanaria que avanç aneu a l'escola a aprendre escriure perquè noi/a, amb les faltes d'ortografia que fas em faria vergonya escriure. UCFR.\nCaçador de bolets, nubols?\nPer Anònim el 5 d'octubre de 2013 a les 00:32\nJo em pensaba que les destrosses les provocaban solsament el caçadors de bolets.......\nPer bili rifi el 4 d'octubre de 2013 a les 22:35\npff kina tempesta fins i tot al cole ens han fet anar a casa\nArbres caiguts a Manlleu\nPer Anònim el 4 d'octubre de 2013 a les 22:17\nMirant les fotos tinc el dubte si ès a MANLLEU o al MARROC.


People és una revista estatunidenca de caràcter setmanal, que tracta sobre les celebritats i històries d'interès general, publicada per Time Inc.. El 2006 tenia un tiratge de 3.750.000 exemplars i ingressos aproximats de 1.500 milions de dòlars. Va ser nomenada «Revista de l'Any» per Advertising Age l'octubre de 2005, per la seva excel·lència en editorial, circulació i publicitat. People se situa en el lloc 6 de l'anuari de Advertising Age «A-List» i en el lloc número 3 en la llista d'Adweek «Brand Blazers» a l'octubre de 2006.\nPeople és una revista estatunidenca de caràcter setmanal, que tracta sobre les celebritats i històries d'interès general, publicada per Time Inc.. El 2006 tenia un tiratge de 3.750.000 exemplars i ingressos aproximats de 1.500 milions de dòlars. Va ser nomenada «Revista de l'Any» per Advertising Age l'octubre de 2005, per la seva excel·lència en editorial, circulació i publicitat. People se situa en el lloc 6 de l'anuari de Advertising Age «A-List» i en el lloc número 3 en la llista d'Adweek «Brand Blazers» a l'octubre de 2006. La revista té una distribució paritària entre notes de celebritats i notes humanes, una paritat que s'ha mantingut, d'acord als seus editors, des de 2001. Al febrer de 2007, la pàgina a Internet va registrar 39,6 milions de visites en un sol dia, després del lliurament dels Golden Globes. Però la cobertura dels premis Oscar va trencar el rècord del lloc web amb 51,7 milions de visites l'endemà dels premis, establint la major quantitat de visites a la pàgina en un sol dia. (ca)\nPeople és una revista estatunidenca de caràcter setmanal, que tracta sobre les celebritats i històries d'interès general, publicada per Time Inc.. El 2006 tenia un tiratge de 3.750.000 exemplars i ingressos aproximats de 1.500 milions de dòlars. Va ser nomenada «Revista de l'Any» per Advertising Age l'octubre de 2005, per la seva excel·lència en editorial, circulació i publicitat. People se situa en el lloc 6 de l'anuari de Advertising Age «A-List» i en el lloc número 3 en la llista d'Adweek «Brand Blazers» a l'octubre de 2006. (ca)


Kmikze89's Blog: Fenomen This is Sparta\nFenomen This is Sparta\nCom ja haureu notat en l'entrada anterior, això de "This is Sparta", escena de la pel·lícula 300, no és només una frikada que algú va fer en el seu moment. S'ha convertit en un tot un fenomen entre els frikis i se n'ha fet moltes imatges i algun vídeo (tot això es pot veure a l'entrada anterior).\nLa meva pregunta és: aquests fenomens frikis... com s'originen? Per exemple, el fenomen AYBABTU es va iniciar clarament per la patètica traducció a l'anglès del text japonès... però aquest d'on ha sortit? algú va parar la peli al fotograma on el prota sortia amb aquell careto i no ho va poder resistir? No ho sabrem mai.\nI és increible com a algú se li acudeix fer alguna parida d'aquestes de trucar una imatge i que en poc temps ja tingui una colla de frikis a darrera que l'imitin, donant la oportunitat que un friki més llest que la resta i amb molt temps es dediqui a recollir les imatges/vídeos trucats en un mega vídeo que penja a YouTube i es fa famós (que seria el que vaig posar a l'anterior entrada). La gent té molt temps lliure, no creieu?\nJETO UTILITZAT PER ALS FRIKITRUCATGES\nDesprés de pensar una estona en aquests esdeveniments, i durant un dels meus grans moments d'inspiració paranoica, se'm va acudir el següent:\n-La cara d'en Leónidas apareix a tot arreu.\n-Nomes un déu pot aparèixer a tot arreu.\n-Els frikis han fet les imatges, per tant seria el déu friki.\n-Però el déu friki és Chuck Norris.\nQúestions que es plantegen ara: és el ranger texà la reencarnació del grec bèl·lic? Mala idea, els déus no neixen ni moren. Així doncs, és la religió friki politeista? I si ho fós, seria Cats el déu malvat?\nÉs un problema que estic segur que tard o d'hora la nostra estimada frikipèdia solucionarà.\nParides a part, jo també he volgut contribuir en aquest fenomen "This is Sparta" amb la meva pròpia imatge (no, no sempre que m'avorreixo escric parides al blog).\nPels que no ho pilleu, el protagonista del nou GTA IV es diu Niko Bellic...\nPublicat per Kmikze89 a 18:03\nEtiquetes de comentaris: this is sparta leonidas gta iv 4 friki parida niko bellic aybabtu\nSteel 5 de maig de 2008 a les 23:26\nmola la imatge\ndefinitivament, la divinitat friki és Chuck Norris.\nAlbert 7 de maig de 2008 a les 18:11\nemm ei nen jeje k si k ma bai na pasa per aki eeehhh ni k no u sembli XD\npero sk ya 1 ptit probleme...-.-'...\nem akete akt ,pos... ni m le llegit jejeje +k res es pk no e vis la peli. i pos...\nno bui k masguerrin la peli XD:P\nai k kuan lagi vist...\nbenguen nen si akt 1 altre koasa si k mu miraree!!\nenguen dwwwwww bagi d kollons\nUoooo! Gràcies per voler comentar! ^^\nTipus de merda\nCom fer un ratolí - ratolí\nFalta de pràctica - Tutorial de com convertir la c...\nWTF?? - AYBABTU


El Mur Tecnològic estarà en directe a la Gamescom - YCOM\nEl Mur Tecnològic estarà en directe a la Gamescom\nEls nostres corresponsals cobriran en directe l’esdeveniment dedicat al videojoc més gran del món.\nUna instantània de l’edició de l’any passat de la Gamescom. Imatge cortesia de l’organització\nDes d’aquest dimecres dia 21 fins al diumenge 25 es celebrarà a Colònia (Alemanya) la Gamescom, la fira sobre videojocs amb les xifres més altes: més de 275.000 assistents, més de 5.500 periodistes acreditats, i 600 expositors procedents de més d’una quarantena de països que mostraran els seus productes en els 140.000 metres quadrats de la fira de Colònia.\nAquest és, sens dubte, l’esdeveniment dedicat als videojocs amb més assistència dels que es celebren en el món, i un dels més coneguts juntament amb l’E3 de Los Angeles, el Tokio Game Show, i la GamesCon celebrada també a Alemanya (concretament, a la ciutat de Leipzig).\nEn l’edició d’enguany, El Mur Tecnològic hi desplaçarà un equip d’enviats especials que farà un seguiment de les novetats que s’hi presentin i prengui el pols a la industria de l’oci digital, cada dia més important. La diversitat d’aquesta va des de les grans productores tradicionals com Sony, Nintendo, Microsoft o Electronic Arts, fins als reis del joc casual o social com Rovio o Zynga passant pels segells centrats en els moderns dispositius mòbils com smartphones i tauletes tàctils, com Gameloft.\nEl nostre seguiment es realitzarà tant a través de les nostres xarxes socials (Facebook, Google+ i, sobretot, Twitter per al seguiment en directe de les conferències) com a la nostra web, amb articles dedicats a les novetats que es vagin donant a conèixer.


Elter, el portal d'Osona - El Festival de Cantonigròs homenatja Joan Triadú, Pau Casals, Joan Maragall i Antoni Gaudí\nEl Festival de Cantonigròs homenatja Joan Triadú, Pau Casals, Joan Maragall i Antoni Gaudí\ndimarts 28 de juny de 2011 10:08h\nHi participen corals de 24 països\nUn dels grups participants en la passada edició. FOTO: David Fajula\nCantonigròs, | ACN – La 29a edició del Festival Internacional de Música de Cantonigròs rendirà homenatge als catalans Joan Triadú, Pau Casals, Joan Maragall i Antoni Gaudí. La 29a edició, que se celebrarà del 14 al 17 de juliol en aquest municipi, també comptarà amb un concert al Palau de la Música, on el Cor Tyressö Ungdomskör de Suècia inaugurarà el certamen.\nUn total de 35 agrupacions corals i de danses procedents de 24 països diferents, entre ells la Xina, l’Equador, Rússia o Colòmbia, participaran en aquesta trobada, que facilita un intercanvi amb cantaires d’arreu del món.\nAquesta nova edició del festival de Cantonigròs està marcada per les commemoracions. El centenari de Joan Maragall hi serà present amb la interpretació del Cant de la Senyera, amb lletra del poeta i música de Lluís Millet, que interpretaran cors mixtos d’arreu.\nEl discurs de Pau Casals davant del Consell General de les Nacions Unides també serà recordat amb la interpretació de ‘Nigra Sum’, amb tots els cors infantils que participen en la trobada, i el violoncel·lista Dani Oliu, que tocarà el Cant del Ocells en transcurs de l’acte inaugural.\nA la inauguració, en record a Joan Triadú, fill adoptiu de Cantonigròs, també es farà un parlament de Ricard Torrents, juntament amb la lectura d’alguns fragments de la seva obra dedicada al Cabrerès i, de les seves memòries, el capítol dedicat al Festival.\nA més, també es recordarà Antoni Gaudí, amb motiu de la recent inauguració del temple de la Sagrada Família. El Festival ha decidit prendre una de les seves imatges de la portalada del Naixement, un àngel trompeter, com a imatge gràfica per a totes les seves publicacions referides a aquesta 29a edició.\n- Divendres comencen les celebracions del «Dia d'Andalusia» (28 de juny de 2011)\n- Irene Solanich presenta el seu últim llibre a la Llibreria Contijoch (28 de juny de 2011)\n- Més de 65.000 persones van passar per la Biblioteca Municipal el 2019 (28 de juny de 2011)\n- Dissabte comença el 30è Cicle de concerts de Manlleu (28 de juny de 2011)\n- «La hija de un ladrón», de Belén Funes, nova sessió del Cicle Gaudí a Manlleu (28 de juny de 2011)